
IXIsskRTATTONEM de re medica more ſolito 
prolaturo, ut honores academicos rite con- 
ſequerer, ultro ſe mihi obtulit variola ; ſaeviſſimus 
morbus, qui, partem gener:s humani haud exi- 
guam quotidie depaſcens, aequo pulſat pede pau- 
perum tabernas regumque turres. 
Inter antiquiores, quorum ſcripta ad noſtra 
pervenerint tempora, Rhazes primus variolam di- 


verit ex ſcriptis Arabum ſe hauſiſſe fatetur. Nul- 
lum de variola auQorem legi merentem, praeter 
Sydenhamum, invenit Boerhaavius. 

"A In 


lucide depinxit ; ille autem quodcunque de ea ſei- 

In Europam adveQa, et cum armis et com- 
mercio ejus pari paſſu progreſſa, pene per orbem 
terrarum cito vagata eſt. 
Morbus kicce a celeberrimo Culleno, Praecep- 

tore meo multum venerando, fic definitur: Sy. 
* nocha contagioſa cum vomitu, et ex epigaſtrio 
preſſo dolore. Tertio die incipit, et quinto fi- 
* nitur eruptio papularum phlegmonodearum, 

© quae, ſpatio octo dierum, in ſuppurationem et 
in cruſtas demum abeunt, ſaepe cicatrices de- 
* preflas five foveolas in cute relinquentes.” 

In diſcretam et confluentem, eruptionis ratione, 

variola apte dividitur. In illa, nimirum, puſtulac 
fingulatim erumpunt, in hac, quaſi in unam co- 
aleſcunt. Per aliquod tempus ſanitas labaſcit, ct 
ſatis. oltenditur graviorem aliqugm morbum in- 
ſtare. 

Ab horroris et algoris ſenſu variola plerum- 
que adoritur, quibus ſuperveniunt languor et ſo- 
por, Los excipiunt calor, fitis, nauſea, et vom 
tus. Capitis, dorſi, epigaſtrii, ſi premitur, et 

| lumborum 

lamborum dolores, inteſtinorum angores, coli- 
cam mentientes, et dubia ſede vagantes, ſe comi- 
tes ingratos praebent. 

Nunc ſomno exterritus trepidat aeger, et mul- 
tum jactatur. Delirium quoque ſaepe adeſt ali- 
quando ferociſſimum, et oculi truces apparent. 

Infantes haud raro epilepſia afficiuntur. Nunc 
pulſus creberrimi micant, et dolores ingrave- 
ſcunt. Tertio aut quarto die, a primo morbi 
inſultu, papulae erumpunt cum omnium ſymp— 
tomatum levamine. Maculae, primo vix emi- 
nentes, faciem, collum, et pectus obſident, et 
brevi poſt tempore ſupra cutem late diffundun- 
tur. 

Ab initio ſymptomata ad quintum diem ſaepe 
remittunt, et viciſſim exacerbantur. Quinto aut 
ſexto fere die, finitur eruptio, quo tempore pa- 
pularum interſtitia rubent, et tota facies, prae- 
ſertim palpebrae, tument; et paulo poſt partes 
extremae ſuo ordine tumeſcunt. 

Quae primo maculae erant in puſtulas elevan- 
tur, et circiter diem octavum in juſtam altitudi- 
nem eriguntur, coloremque roſae Dameſcenae ae- 
mulant. Nunc primum eruptio in ſuppuratio- 
nem abit, quae a ſuperioribus ad partes inferio- 
res gradatim tranſit, febre comitante nunc ma- 
jore nunc minore. 

Die undecimo, inflammationis ſymptomata 
multum minuuntur, etiamſi in adultis ad ſudo- 
rem propenſio, et in infantibus diarrhoea, et ple. 
rumque copioſior urinae fluxus, obſervantur. 
Nunc craſſum pus flavumque, et quod juſtum 
vocatur, in puſtulis colligitur. 

Quamprimum tumores ad manus et pedes 
pervenerint, ſaliva, prius acris et viſcida, mitior 
et tenuior fit. 

Cruſtae papularum jam exſiccatae paulatim de- 
cedunt, cutemque levem ſed maculatam (ruben- 
tibus adhuc propter cuticulae tenuitatem baſibus 
papularum) relinquunt; brevi autem ad priſti- 
nam elegantiam et candorem redituram. Sic 
curſum leniter plerumque et tuto abſolvunt di- 
ſtinctae variolae. | 

2. At longe aliter confluentes ſaeviunt, non 
| fine gravi vitae diſcrimine : Pleroſque enim, quos 
genus ſumme malignum invadit, e medio tollit. 

Symptomata ſupra relata, ſed majori ferocia, 
et nova horrenda facie, ingruunt .Anxietas, Jac- 
tatio, et vomitus, vel ſub morbi inſultum, magno- 
pere urgent. Tgri, ſi erecte ſedere conantur, 
haud raro linquuntur animo. Pulſus arteriarum 
citatiores fieri pergunt, et febrem malignam in- 
tentant. 

Citius 

Citius fere erumpit variola cohaerens, ſed inter- 
vallis incertis, et cum nullo aut exiguo aegritu- 
dinis et febris levamine. Excipiuntur vero exem- 


pla a Mortono et Sydenhamo prolata, ubi tam 
tardis paſſibus puſtulae in ſuperficiem ſubrepſere, 


ut non ante diem quintum ſe in conſpectum de- 


derint. 

Symptomata, quae in diſtinctis leniter et cito 
curſum peragunt, in confluentibus perſtant diu- 
tius, et ſaepe veſpere ingraveſcunt; habent con- 
vulſiones quoque, in hoc genere, plus periculi, et 


infantes, ſaepe morbo accedente, ſubito e vivis 


rapiunt. 

Haud raro ſpeciem eryſipelatoſam pre ſe fert 
variola confluens, et tota facies quaſi in veſicam 
generalem exſurgit. Si qua puſtulae ab aliis ſe- 
parantur, nec in conicam figuram exſurgunt, nec 
baſi rubra circundantur, ſed pallidae, exſangues, 


et luridae apparent. Poſtquam erupere, modo e- 
vaneſcunt, modo iteratis vicibus emergunt. 

In his, ſi quando, peracta eruptione, paululum 
remiſerint ſymptomata, inter ſuppurandum recru- 
deſcunt. 

Confluentes periculi et malignitatis variae ob- 


ſervantur, et inde varia nomina adeptae ſunt, 


Chr yſtallina, 


1 

Cryſtallina, ſanguinolenta, et verrucoſa audiunt ; 
quibus Friendius ſiliquoſam addit, ſed forſan haec 
potius cryſtallini ſpecies. | 

In omnibus hiſce morbi ſpeciebus, practer ſolita 
febris vehementis ſigna, plurima alia adſunt. Fa. 
cies et collum magnopere tument, et, faucibus in- 
flammatis, deglutitio difficilis fit. Diarrhoea 
quoque infantibus ſaepe ante eruptionem, et ali. 
vac effuſio, aetate provectioribus, immanius ſae vi. 
unt. Jam ſputum viſcidum difficile excreatur, 
et non raro manus pedeſque antea tumidi ex 
improviſo detument. Eſt quoque ubi facies non 
prorſus tumet, ſed pallet ab initio morbi; res 
peſſimi ominis. 

Calore fere aucto, et dyſpnoea ſuffocationis 
periculum ſecum ferente, opprimitur aeger. In 
hac ſpecie liquor nigri aut nigreſcentis caloris, ei 
varie malignus, e puſtulis effunditur, et ſanguis 
colliquatus ex puſtulis, aut vaſis cutaneis, defluit, 
et ſaepe odorem foetidum ſubito ſpirat. Unde 
facile videre eſt, cur diarrhoea ſanguinolenta et 
mictus cruentus ſeſe oſtendunt. 

Delirium, tendinum ſubſultus, pulſus exiles, de- 


biles, et abnormes, extremorum frigus fere ſub 
articulum mortis obſervantur. Stridor dentium, 
coma, et ſuppreſſa urina, plerumque pracnunci- 

ant 

ant mortem. Tunc, ex liquoribus effuſis, nig rae 
aut fuſcae formantur puſtulae. Has cruſtulas 
decedentes, pulchritudinis omiſſae indicia dira 
excipiunt aliae atque aliae, per multos dies, do- 
nec, eroſa cute, foediſque cicatricibus corrupta 
decidit larva, et aeger pulchritudine plerumque 
mulctatus emergit. 

Nunc nec color nec facies eadem. Jam re- 
ſorpta, et de novo circuitui commiſſa materies 
acris varioloſa, variis corporis partibus, non ſo- 
lum foeda ulcera, ſed et plures morbos chronicos, 
ſuo ex capite quoſque ſanandos, gignit. 
Inde caecitatis, phthiſeos pulmonalis, dyſente- 
riae, diuturnae deſipientiae, fons. Ex alia parte 
autem, et feliciore eventu, tumores ſcrophuloſi, 
ophthalmia, paralyſis, et alii morbi a variolis amo- 
ventur, et optima temperies ſolidis conciliatur. 

Puellulam octo annos natam teſtis oculatus 
| ipſe novi, ſatis robuſtam, ut nobis viſa eſt, paralyſi 
ſubito correptam, ſequenti anno (ut memini) vim 
ſuam in eam exerens, a paralyſi ſanam praeſtitit 
variola. Sunt alia ſymptomata minus ſolita, quo- 
rum hiſtoriae, brevitatis ergo, non inhaerebimus. 

Primo inſultu, eandem pene faciem prae 
ſe ferunt morbi fere omnes acuti. Eſt autem 
differentia quaedam inter variolam et omnes 
alios. Spurium genus eſt, quod incautis veris 
mentitur; ſed quod vehementiam morbi illius 
nequaquam refert. 

Hac ſpecie laborantes, die tertio ruptis veſi- 
culis, omnino ſolita munia obire valent. Vario- 
lam ſaepe pracnunciant convulſiones, veſpertinis 
horis magis feroces; convulſiones aliae poſt oc- 
caſum Solis fere miteſcunt et leniuntur. 

Practerea, accedente morbo, pulſus dicuntur eſ- 
ſe aequabiliter conſtantes, et molles ab initio, nec 
haec mollitudo (ut aiunt) deſinit, vel in convul- 
ſionibus ipſis: Quod, ſi adhuc dubium fuerit va- 
riola inſtat, necne, aegrum ſymptomatis levare co- 
nandum eſt, donec eruptio ſerupulum eximat. 

Si jam variolae epidemice graſſentur, et aeger 
doloribus vexetur, quales ſolent variolae eruptio- 
nem praecedere, et ſi inter variolis affectos verſa- 
tus eſt, et morbum valde horreſcat, tunc raro 


appropinquantis variolae judicium fallit. 
Eryſipelas 

Eryſipelas et rubeola confluentes variolas pri- 


periodos ct diverſas hiſtorias accurate perpendit, 
nullo negotio hos morbos diſtinguet. 

Rubeolas comitantur tuſlis et raucedo, et ocu- 
li dolentes lachrymas effundunt. Eryſipelas po- 
tius tumor et rubedo, quam eruptio, parvum ſpa- 
tium primo obducit; poſtea totam pene faciem 
occupat, partes, poſt paulo relinquens, quas pri- 
mum obſiderat, in alias tranſit. 

Morbillis laborantibus non multa febris eſt, et 
cito eruſtae decedunt. Ex toto patet, accedentis 
variolac, hoc eſt, primi ſtadii ſolius, diagnoſin in- 
certam et obſcuram eſſe. 


CAUSA MOMKER 


nis concurſum ad morbum producendum neceſ- 
ſarium eſſe, veriſimile videtur. | : 
Qui ſemel vere variola laboraverint, ut opi- 


nantur nonnulli in arte clariſſimi, ad ultimum vi- 
| B tae 


ma facie multum referunt; qui vero eruptionis 


Seminii cujuſdam corpore innati, et contagio- 

tae ſtadium a morbo immunes vivunt, nimirum, 
quia deeſt cauſa prima diſponens. Et, e con- 
trario, variola nulli afficiuntur, niſi contagione 
corporibus ſuis prius admota. Variolae conta- 
gio cauſa aeſtimanda eſt, Hic forte locus eſt 
obſervationum quarundam de natura contagii. 
1. In corpus impetum, aeſtivo tempore maxi- 
mum, vernali minorem, brumali minimum, facit 
venenum varioloſum. 
Haec vis contagionis periodica, quatenus a 
tempeſtate aut conſtitutione acris pendet, non- 
nunquam videtur variari; ſed hic aeris ſtatus eſt 
nobis ignotus. | 
Minime denegandum vero, variolam ſaepe u- 
num ex familia obſidere, aliis praeteritis, ct fami- 
ham unam alteramve invadere, viciniae parcen- 
tem; et inde ſporadica et epidemica variola au- 
dit. 
Sporadica, fi acris conditio minus faveat, lan- 
guet et brevi evaneſcit. | 
2. Febri epidemicae populariter graſſanti, ſeu 
haec nervoſa, putrida, vel catarrhalis fit, con- 
tagio variolola ut plurimum fe ſociare gaudet. 
3. Hacc contagio res ſubtiliſſima eſt; quamvis 
acre circumvehitur, et in pulmones et ſtomachum 
recipitur, 

recipitur, nullo tamen ſenſuum externorum de- 
tegitur. N 9 
4. Quod ſi contagioni cauſa morbi favet, ta- 
men ſymptomata ejus multa a rebus aliis pen- 
dent. 1 
Concitatioreg animi affectus, ebrietas, exerci- 
tationes immodicac, et forſan plurima alia nobis 
ignota, multo ſaeviorem morbum reddunt. Hinc 


fit, ut in una familia, aut vico aut vicinia, variolas 


variac malignitatis, a peſſimo ad benigniſſimum 
genus, ſaepe ſpectemus. 

Contagio cadem per inſitionem immiſſa, in di- 
verſis corporibus effectus longe diverſos edit. 

ZXtate tenellis et junioribus amicior morbus, 
quoniam materiae varioloſae facilior exitus datur. 

Foeminis quam viris variolam magis peper- 
ciſſe, quippe quia laxiores ſint, et earum paucio- 
res e vivis rapuiſſe, firmiter Sydenhamo perſua- 
ſum fuit. Ejus ſententiae adverſatur Percivallus, 
qui, ſubducto calculo, hunc morbum foeminis 
quam viris magis lethiferum invenit. 

5. Calore augetur contagionis vis, cujus multa 
praebuit exempla, in praelectionibus ſuis, clarus 
Cullenus. 

Frigoris et caloris ope, ſuae mirandae faculta- 
tis plures aut pauciores puſtulas dandi, laudem 

et 

et gloriam adepti ſunt Inſitores Suttonienſeg. 
Peſtis Smyrnam hieme navibus advecta, te- 
ſtatite celeberrimo Mead, brevi ceſſavit. 
Ex obſervatis Cleghornii clari ſenioris, clariſſi. 
me liquet, variolas aeſtate multo magis Minorcae 
incolis lethiferas fuiſſe. 
In quibuſdam regionibus borcalibus, non niſi 
poſt viceſimum annum redit variola. 
Vel per variolas ipſas, vel per cutis exhalatio- 
nem, vel per emunctoria naturalia, ut aliquibus 
placet, materies varioloſa corpore ejicitur. Et, ox 

his cum antea dictis rite comparatis, videre eſt, 
cur mites, vel feroces, vel medio modo ſe ha- 
beant variolae. . | | 

Omnes hae variolae ſpecies, quae numeroſiſ. 
ſimae ſunt, quae nec proprie malignae nec be. 
nignae ſunt, nec omnino confluentes, nec di- 


Y 


ſtinctae, has omnes medias recte vocare videar, 
De fermento et aſſimulatione nihil dico. 

Ex jamjam in hiſtoria obſervatis, de morbi hu - 
juſce mutationibus inopinatis, nullam certam 
prognoſin, cui fides omnino habenda fit, dari 
poſſe, ſatis patet. 

In morbis, qui acuti audiunt, nil certe pronun- 
ciavit ipſe Hippocrates; ſunt tamen ſymptomata 
quaedam, quibus innititur haud leve judicium. 

Si calor, ſitis, et dolores acuti multum inten- 
dantur, in vitae diſcrimen aegrum ducunt. Vo- 
mitus violentus, et convulfiones. cito ab inſultu 
morbi atroces, ſunt mortis ſigna, quibus tuto ple- 
rumque fidendum eſt. 5 

Si papulae citius ſolito erumpunt, praeſertim 
ſi numeroſae apparent, et multo magis ſi con- 
fluentes ſint, anceps eſt morbi exitus. 

Si, poſt eruptionem, nec evaneſcit nec mitiga- 
tur febris, in maximo periculo verſatur aeger. 

Si veſiculae, pro pure ichore, ſcatent; fi fa- 
cies puſtularum onere obſeſſa fit, et eodem 
tempore reſpiratio difficilis, et interſtitia puſtula- 

rum 

rum pallida evadunt, tunc fere aeger in praeci- 
piti eſt. 

Maculae numeroſae purpureae, et in nigrorem 
abeuntes, urina et dejectiones ſanguinolentae, in. 
lignem humorum et univerſi corporis putredi- 
nem denotant, nullis fere remediis corrigendam, 

Haemorrhagiam ex utero, ore, et naſo, cum 
frigore et robore fracto, cum tremore artuum, et 
ſubſultu tendinum, brevi excipit inevitabilis mors. 

Si haec ſymptomata, aut eorum bona pars, 
praeſto ſunt, aeger cito ſe omnibus terrenis ab- 

dicaverit curis. E contrario, quando ſymptomata 

febris ſatis modica ſunt, quando calore et anxie- 
tate non multum opprimitur aeger, quando in 
infantibus antecedunt convulſiones, et ipſa erup- 
tio diſtincta, et puſtulae paucae, praeſertim in fa. 
cie, ſeſe oſtendunt, quando eruptio non apparet 
ante finem tertii aut initium us diei, aeger in 
bona ſpe eſt. 

Symptomata febris eruptione decedente re- 
miĩſſa, puſtulae exſurgentes, et ſatis bono pure 
impletae, interſtitiaque puſtularum rubri coloris, 

omine fauſto proficiſcuntur. 
Dilarrhoea et ſalivae fluxus modici evadentes, 
manuum pedumque tumores ordine procedentes, 
ſunt ſigna optata. Somnus levis et appetitus redux | 


timores abigunt. 
DE 

Hic mihi ſe offerunt, 

I. Materia varioloſa. 

II. Selectio eorum qui * hanc ſu- 
bire debent. 

III. Anni tempeſtas qua optime fit. 

IV. Pracparatio. 

V. Variolae propagandae modus varii. 

I. De materia varioloſa recte inquiritur, quanta 
et qualis ſit nobis utenda. | 

1. Ab hodiernis pene omnibus conceditur, inſi- 
tivas ſuum genus propagantis veneni indoli mini- 
me debere. Multi etenim, ex malignis inquina- 
ti, benignis ſunt affecti; et, e contrario, quidam 
ex benignis infecti, malignis perierunt. 

Prudentis erit, ne infectio incuſetur, materiam 
a ſanguine minime captare, dum febris typus 
adhuc ignotus vetat aut naturam aut vehemen- 
tiam ejus praevidere. 

Lues venerea, et alii morbi, raro aut nunquam 
cum variolis inſtillantur. 

At, ne vaſis ſanguineis vulneratis periculum 
augeatur, his intactis manentibus, pus e papu- 
lis abſtrahendum eſt; et, i ſieri poteſt, a homine 

=” quam 

quam ſaniſſimo. Quamobrem pus ab infantibus 
aut junioribus deſumptum jure praeponitur. 

Abunde pollet quamprimum concoquitur, et 
facultatem morbi diſſeminandi diu ſervabit. Nil 
referre videtur, _ oe om parte abſtractum 
ſit. 

2. Inter aid; eventum, et materiae quantita- 
tem intra corpus introductam, nulla Prorſut ſu- 
beſt connexio. 

Quibuſdam materiae venenatae larga quantitas 
introducta eſt; aliis tam exigua ut trutinae exa- 
men reſpuerit; at utriſque idem morbus, ea- 
dem ſymptomata, idem eventus. 

Quantitas modica praeponenda videtur, quae e 
vulnere haud facile elabitur, neque aegrum aut 
amicos variolae ſpe vana lactabit. 

InfeQio varioloſa lapſu temporis langueſcit et 
extinguitur. An virus diu ſervatum ſymptoma- 
ta ſacviora reddit, necne, ſub judice lis eſt, 

II. Infantibus variolas inſtillandas nonnulli ſua- 
dent, utpote quibus debile ſeminium, obliti ea- 
dam ratione eſſe debile corpus. | 

Multa quidem peritos inſitores vetant infanti- 
bus primis menſibus hunc morbum inducere. 
Ea enim aetate, os, variolis obſeſſum, (quod fieri 


poteſt), mammam matris qua ſola nutritur non 
bene 

bene compledtitur. Nares porro multum ob- 
ſtruuntur, interdum clauduntur penitus, ita ut 
neque ſugere poſſit infans, nec niſi aperto ore 
ſpiritum trahere. Sunt quoque qui opinantur, 
motus vitales infantibus languidos eſſe, et vim cor- 
dis et arteriarum materiae venenatae expellen- 
dae imparem. 

Praeterea, exercitationis beneficio magna ex 
parte innocui carent, neque fic, prout res poſtulave- 
rint, perſpiratio in iis promoveri poteſt. Irritata eo- 
rum viſcera, acida acrimonia, haud parum moleſtiae 
teneris corporibus faſceſſunt, et diarrhoeam faciunt, 
quae non raro in dyſenteriam lethalem mutatur. 
Quin et ex dentitione magna periculi cauſa in- 
fantibus impendet. 

Dentibus primo in lucem erumpentibus, ſae- 
piſſime convelluntur, 

Inflammatio, inquies, et dolores comitantur. 
Nunc, precibus ſurdi, reſpuunt infantes medica- 
mentum quodcunque palatum offendit. 

Primis menſibus, pauci inficiuntur, et vel arte 
variolas iis tunc temporis inducere opus perdiffici- 
le eſt. 

Duodecim infantibus, poſt partum quindecim 
diebus, inſtillatae ſunt variolae, teſtante clariſſ. 


Monroio ſeniore, ne unus eorum inquinatus fuit. 
| C Paucos 

Paucos ante tertium menſem variolis extinctos 
invenit clarus Percivallus, hoc conſilio tabulas 
mortuorum ſedulo perſcrutatus. 

A tertio menſe vero, ad alterum actatis an- 
num, plurimos hoc mordo occubuiſſe detexit. 
Tunc nimirum corpus tenerum, et vis vitae pa- 
rum firma. Partes externae magis cohaerent, 
cuticula a cute difficile ſeparatur, et muſculis ſub- 
jacentibus arcte connectitur. 

Non multo poſt, in ſanis ſaltem, facilius ſupra 
muſculos movetur cutis. Veneno varioloſo faci- 
lior exitus, et ad id expellendum, vis cordis et 
arteriarum multo major. 

A ſecundo ad undecimum annum, videtur 
intervallum inſitioni maxime opportunum. Nunc 
corpus libere perſpirat, nec adhuc riget ; levi ſti- 
mulo non facile irritantur viſcera, nec obſtruc- 
tionibus obnoxia ſunt. Conſilio et blanditiis du- 
citur puer, ut faciat aut ferat quae ad ſanitatem 
conferunt. | 


Puellae ea aetate qua primum menſes erum- 
pere ſolent, aut quae chloroſi laborant, peſſimo 
conſilio huic artificio ſubjiciuntur. Gravidae 
haudquaquam inſitioni opportunae. 

Variolae ſenes raro aggrediuntur, Eorum 
multoe, vel in matris utero morbum paſſos, vel 
| eum 

eum tam levem impetum in eos fuiſſe, ut ſenſi- 
bus ſe ſubtraheret, haud abſimile videtur. Nunc 


rigent fibrae, motuſque vitales languent. Hodie 
vero aetatis multo minus quam olim habetur 
ratio. 

In India Occidentali, omnibus vitae ſtadiis, a 
primis diebus ad annum ſeptuageſimum, morbum 
inſtillant, et eventu optato. 

Multas reddit rationes celeberrimus Dimſdale, 
quare ante annum ſecundum periculoſa ſit in- 
ſitio ; ſed his addit, nullam ſibi cauſam viſam eſſe 
quare infantes ſani cujuſcunque actatis ab inſi- 
tione amoveantur, et multos homines annos ſep- 
tuaginta natos morbum impune ſuſtinuiſſe, obſer- 
rat, 

Quod ad ſalutem variolas ſubituri ſpeCtat, 
primi infitores multo magis anxie, quam recen- 
tiores, inſpiciebant z morbis cutis, ſcrophula, 
viſceribus obſtructis, &c. laborantes ab inſitione 
arcebant. , 

A talibus variolas inſitivas impune ferri, dilu- 
cide manifeſtat praxis hodierna. Et, quod mi- 
rum eſt, talem antipathiam ſive diſſenſum inter 
iſtas et morbos nonnullos, praeſertim intermitten- 
tes, obtinere, ut, variolis accedentibus, vel omnino 
evaneſcerent, vel ſilerent paroxyſmi. 


 Epileptici 

Epileptici ſalivatione et lue venerea exhau- 
ſti, cachectici, ſtrumis affecti, paralytici, &c. 
hunc morbum impune tulerunt. Minime dene. 
gandum vero, juniores et ſanos magis infitioni 
opportunos videri. 

III. Vere et autumno, alas anni tempeſtates 
minus idoneas exiſtimantes, opus perficiebant in. 
ſitores primi. Tunc invaluit opinio, humores 
detentos conſtrictione cutis hieme exitum non 
habere, et eofdem in aeſtate in putredinem ru- 
ere. 

Hinc diatheſin phlogiſticam unius 3 
et putredinem alterius, caute vitabant. Revera, 
omnibus anni tempeſtatibus ſua ſunt commoda 
ct incommoda. Hiems perſpirationem impedit ; 
at infectioni et putredini fortiter obſtat. Ver, 
etſi cutis eruptionibus obnoxium, tamen dat cu- 
tem mollem, et exhalationem per cutem copio- 
ſiorem; jam reviviſcente natura novum adipiſcun- 
tur vigorem homines. ſtas, ſi calorem auget, 
ſolida tamen laxiora praebet. _ 

Dum centeſimus quiſque tantum Carolinae ex 
inſitiis occubuit, quintus quiſque ex naturalibus 
fatis conceſſit. Si autumnus bilis exceſſui oppor- 
tunus fit, fruckus gratiſſimos acidos et aceſcen- 
tes luggerit 3 z fic provida natura morbis autumni 
remedia 

remedia parat. Nullis hominum cogentibus ip- 
* fac ſponte ſua veniunt.” 

Morbo aliquo populariter graſſante, variolae 

minime inſerendae, ne cidem ſeſe jungant, vel pe- 
joris forte morbi formam induant. 
Ver et autumnus a claro Schultz praeponun- 
tur, etſi fatetur, ſe Doctorem Archer obſervaſſe, 
omnibus anni tempeſtatibus, nullo eventus diſ- 
crimine inoculantem. | 

Dimſdale quoque infitionem omni anni tem- 
peſtate ſatis tutam opinatur, ſi modo aegri recte 
regantur. 

IV. Regimen frigidum a Rhaze et Sydenhamo, 
et optimis qui de variolis ſcripſerunt auctoribus, 
in morbo naturali laudatum, bonae praeparationis 
haud exigua pars eſt. Nunc, plethoricis praeſer- 
tim, lautus vel multus cibus et potus valens caute 
vitandi. Nutrices, quae infantes arte inficiendos a- 
lunt, üſdem regulis morem gerere oportet. 

Infantum alvi, morboſa colluvie ſi qua aderit, 
caute purgentur. Inteſtina eorum ut plurimum 
vermibus hoſpitium praebent, qui catharticis ido- 
neis facile expelluntur. Z2Ethiops minexralis, aut 
mercurius dulcis, ſi parvis doſibus propinentur, 
huic ſcopo optime inſervient. Pulvis n et 
pulvis rhei, multum laudantur. 2 
Secretiones, 

Secretiones, et prae omnibus perſpiratio, emeti. 
cis optime promoventur. Hinc etiam bilis fluxus, 
quae maximi momenti eſt, copioſior fit. 

Si plethora ſubfuerit, ſanguis mittendus. A 
ſalſamentis quoque, condimentiſque omnibus, 
et victu lautiore, et liquoribus generoſis, abſti- 
neant. Frugibus, et lacte, et omni tenui mate- 
ria, veſeantur neceſſe eſt. Nec ſinit tempus, nee 
occaſio poſtulat, ut ea omnia percurram quae 
ad varias dietae ſpecies pertinent. 

Ab ea, quae aliis morbis acutis convenit, 
parum difcrepat. Febrem auget exercitatio vali- 
da, et idea ante infitionem, per aliquot dies, caute 

prohibenda. 5 

Fibrarum compage vegetiore inſtructis, forſan 
juſtis intervallis propinari debent mercuralia, 
quae diebus intercurrentibus fale Glauberi et 
cathartico amaro expurgari poſſunt. Etſi mer- 
eurius variolae antidotum haudquaquam eſſe vi- 
detur ; tamen, in corporibus validis ſaltem, ſubſi- 
dium ad faciliorem morbi decurſum a multis 
ereditur. 

Oculi cancrorum, tartarus emeticus, et ful. 
phur antimonit auratum, a quibuſdam eventu op- 
tato, jalappa et cremor tartari, mercurio miſta, 
et exitu felice, ab aliis praeſcribuntur. 


Horum 


7 

: Horum medicamentorum incipiat uſus paulo 
ante et ſtatim poſt inſitionem; forſan ſanis et 
robuſtis pauca medicamenta neceſſaria erunt. 
Decedentibus menfibus (ſi ea aetate foemina 
eſt qua menſes fluunt) ſtatim inſeri debet vene- 
num, ut, ante menſium reditum, curſum perficiat 
morbus. | 

Solidis laxatis, et fanguini foluto, omnino in- 
commodus mercurius videtur. Victus lautior, et 
potus valentior debilibus concedendi, quibus to- 
nica forſan addi debent. | 

Regimen et medicamenta, cuique accommoda- 
ta, judicio medicorum caute trutinanda. 

V. Variolas inſerendi methodus variae exco- 
gitatae ſunt. 

Inſitiones crucem imitantes inſitoribus quibuſ- 
dam factae ſunt. 

Emptio variolarum diu Germanis familaris 
fuit. His ſucceſſit modus efficacior et ſimplicior, 
nempe inciſio alterutro brachio facta, ad deltoi- 
dis tendinis et brachiaei interni concurſum, ubi 
fontanellae fieri ſolent. Inciſiones binis cruri- 
bus itidem factae, ut miaſmatis doſis ſatis magna 

inſtilletur; ſed has foeda ulcera ſaepe ſequeban- 
tur, quae curationem difficillime admiſerunt. 

Praeterea, fi veneni quantitas quam minima ſuf- 


ficiat, cui bono dolor excitatur ? 
Apud 

Apud Sinenſes mos erat, per nares inficere, 
quo modus periculoſior extat nullus. Nonnulli, 
ut inciſionis formidinem tollant, veſicantium ope 
morbum impertierunt. 
Annis abhinc non multis, medentes noſtri fi. 
lum contagione imbutum, per cuticulam acu aper- 
tam, pertrahebant, quam, ut methodum magis e- 
| | legantem, et minorem dolorem facientem, tunc 
p temporis aeſtimabant. Quandocunque vero filis 
„ Aàutimur, bene ſiccentur caute proſpiciendum eſt ; 
quoniam ex filis pure varioloſo imbutis, et ma- 
didis et putridis factis, multa mala oriuntur. 
Scalpellum pure recente imbutum, et inciſione 
| leviſſima ſub cuticulam inductum, et ibi deter- 
ſum, tanquam methodum contagionem optime 
difleminandi, adhibent uſitatius inſitores hodi- 
erni. | = 
Vaſa minima ſub cuticulam jacentia ſola divi- 
duntur. Ita initia hujus inventi praeclari illitera- 


tis debentur ; at operandi modus ab hodiernis 
multum provectus. Non eſt quod aliquod de 


| 
| 
| 
= 
| inſitionis commodis addam ; curſus enim ejus 
eſt plerumque brevis et tutus, et vultus ſtat in- 
| temeratus honos. Scopo ſatisfacturus, pro inſti- 
| tuti ratione, reſtat ut ad medelam jam progre- 
| di . ; 

| lar. 

METHODUS MEDENDI. 


Quoniam variolae naturales benignae commu- 

nes inſitivas referunt, et quoniam inſitivae ſaevio- 
res malignis haud abſimiles ſunt, eadem erit u- 
triuſque methodus medendi. 
In febre quae variolam comitatur, non ſecus 
ac in aliis, vel a nimia cordis arteriarumque ac- 
tione, vel a debilitate, vel a putrida humorum 
' corruptione, varium periculum metuendum eſt ; 
et his igitur remedia varia adhiberi oportet. 

Eſt praeterea in hoc morbo opus non levis 
momenti dolores a veneno varioloſo, cutem ulce- 
rante, ſopire. | | 

I. In ſpecie benigniſſima aeger (ſi eum ae- 

grum vocare fas fit) a liquoribus generoſis, niſi 
multum dilutis, a cibo animali lautiore aut ni- 
mio, conſuetudinis ratione prudenter habita, ab- 
ſtinere debet, et fic regimini antiphlogiſtico at- 
tentus, ope medica parum egebit, cum natura ſibi 
ſufficiat ipſa. 

Attamen a medicis in conſilium vocatis longe 
abſit minima ſymptomata negligere, quoniam, in 

D ipſo 

ipſo ſalutis portu, mortem inferre queant, et all- 
quando ſua lenitate inſidioſa fiunt. 

II. Febris primariae ſymptomata levare quam 
primum conandum eſt, et ad eruptionem ſemper 
proſpiciendum. - , | | 

III. Calor auctus, pulſus pleni, validi, et fre- 
quentes, capitis dolor, ſecundum aegri aetatem 
ct temperamentum, ipſorumque ſymptomatum 
vehementiam, ſanguinis detractionem poſtulant. 
Et haec vel generalis vel topica fieri poteſt. Ad 
inflammationem amovendam, cutis tenſionem et 
ipaſmum reſolvendum, et eruptionem promoven- 
dam, nullo remedio laboranti naturae promptius 
ſuccurritur. 

IV. Emeticorum, et prac omnibus tartari eme- 
tici, magnae laudes. 

His, praecordia, anguſtia et oppreſſione quae a 
congeſtionibus oriuntur, optime levantur. In partes 
corporis externas praeſertim, aequabiliter propel- 
lunt emetica, partium internarum inſigni levami- 
ne. Spaſmum vaſorum cutis in ſuperficie reſol- 
vunt, ita ut, profluente ſudore, materiae venenatac 
exitus praebeatur. 

Eodem tempore praecordiorum dolores ſopi- 
untur, et alvus ducitur, praeſertim fi tartarus e- 
meticus parvis doſibus propinetur. 

V. 

V. Propter alvi duritiam remediis laxantibus 
opus eſt, quibus alvus leniter ducatur, et quic- 
quid morboſi in primis viis fuerit expurgetur. 

Ex decocto tamarindorum cum ſenna, ſalibus 
catharticis et his cognatis, parantur talia. Pur- 
gantia blanda ſola, et tempeſtive propinanda, ne 
funeſtum alvi profluvium excitetur. 

Salis Epſomenſis uncia diverſis hauſtibus de die 
abſumpta, ad dejectiones expediendas et tormina 
ſedanda multum confert. | 

VI. Ex balneo calido pedibus applicato, mul- 
tum boni reportat aeger. Nec ratio obſcura ; 
quoniam humorum, ad has partes ducendorum 
magna vi pollet, parteſque ipſas ad materiam ve- 
nenatam facilius transfundendas aptiores reddit, 
Morbo maligno, ubi facies variolis magis one- 
ratur, pedilivium acgrum cephalalgia levat ; for- 
jan balneum calidum, toti corpori applicatum, 
morbum mitiorem reddet. 

Ad ariditatem cutis et tenſionem quibus ſti- 
patur inflammatio aut amovendam aut minuen- 
dam, et ſanguinem diluendum, forte aliquid pro- 
deſt balaeum. Frequenti fotu ventriculi dolor 
multum ſopitur, et quies et ſomnus multum deſi- 
derati ex hoc remedio ut plurimum ſequuntur. 

VII. Nunc hauſtus refrigerantes, potiſſimum a- 

| ceſ- 

ceſcentes, quorum ubique copia datur, ad ſedan. 
dam ingentem ſitim, aegri vehementer appetunt, 

Ex acido vegetabili, five per fermentationem, 
five ex fructibus acidis et dulcibus comparato, 
ut et acido minerali, interdum ſatis commode 
confici poſſunt. Spiritus nitri, ſyrupo violarum 
nuptus et multum dilutus, anginam ex variolis 
ortam ſaepe ſuperavit; et ſi quibuſdam celeberri- 


mis fides adhibenda fit, multos ex orci faucibus 


eripuit. Nec mirum; nam urinam et materiae 
perſpirabilis exhalationem per cutem multum 
auget, caloremque temperat, et putredini obſtat, 

Acidum vitriolicum largius dilutum, ſuccus li- 
monum, &c. eidem ſcopo ſatis reſpondent. Lac 


ebutyratum, ſerum lactis, hydrogala, et cereviſia 
tenuis, prout aeger appetiverit, tuto neque fru- 


ſtra hauriuntur. Aquam ipſam frigidam libere 
epotam multi laudant, ſcilicet, qua vix datur ad 
ori calorem temperandumque efh- 
cacior hauſtus, aut aegrotanti ipſi gratior. Dilu- 
entia dicta aut ex aqua pura, aut ex rebus quo- 
rum pars maxima aqua eſt, clare conſtant. His 
corporum noſtrorum calor, et inde vis morbi ſep- 
tica, multum minuitur. Inde pulſus minus fre- 


quens et plenus fit, et perſpiratio augetur. 


VIII. Frigus! non modo potionis frigidae, ſed et 


acris 

akris frigidi forma, corporibus noſtris admoveri 
poteſt. „ 
Varioloſos foras eveCtos, et aëri puro et fri- 
gido expoſitos, inſigniter refectos vidi, qui in 
cubiculum reduces gratos et ſalubres iſtos effec. 
tos, brevi deletos, non abs re dolebant. 
An fermenti poteſtatem, humores in ſuam na- 
turam convertendi minuendo, an inflammationem 
ſedando, an vi morbi ſepticae, ut Alexipharmicon, 
obſtando, an quocunque alio modo effectus ſuos 
frigus edat, parum conſtat, neque multum refert. 
In ͤcubiculo ſpatioſo (et fi poſſibile fit) altius 
ſito, aegrum cubare, et acrem frigidum et ſua- 
vem ſpirare oportet. Si ad corpus ſuſtinendum 
membra ſufficiant, aeger ſaepe foras ambulare de- 
bet, ut plurimum ara purum et ſalubrem hauri- 
at, qui non modo vitae pabulum maxime ne- 
ceſſarium extat, ſed in multis morbis optimum 
remedium. | 

An gelu et nivi tuta ſit varioloſorum libera 
expoſitio, adhuc dubito. Hoc ſaltem patet, fri- 
gus intenſum multos ſuſtinuiſſe magno com- 
modo, quod ſanos ad mortis januas perduxiſſet. 

Effluvia putrida copioſe diffluentia diſſipat acer, 

et diatheſi phlogiſticae fortiter obſtat. 
| Gradum 

Gradum ultimum frigoris, cui variolas ſuſti. 
nens tute exponi poteſt, medicorum nemo, quoad 
ſcio, adhuc accurate definivit. | 

Regiminis antiphlogiſtici ad ſummum evecti 
tuſſim pedifſequam experti ſunt nonnulli, cujus 
acſtas et dieta lactea fuere remedia. 

IX. Omnia corpore excreta quamprimum amo- 
venda ſunt, nec cubiculo, quo paulo ante aliquis 
codem laboraverit morbo, detinendus aeger. 

Cubiculi feneſtrae, et oſtia ſaepe, praeſertim 
mane et veſpere, aperienda; quam pauciſſimis 
etiam ex familiaribus aditus in cubiculum aegri 
concedatur, et ipſe a colloquio, quantum fieri po- 
teſt, abſtineat. gs 
 Infolita ſtragula nulla imponantur, lintea veſte 
tegatur varioloſus, quae quotidie, vel ſaepius, ſi 
facultas fuerit, mutari debet; morbo maligno pa- 
vimentum et ſtragula aceto „ 

X. Alvi aſtrictae incommodum frequentibus 
lotionibus facile amovetur. 

Regiminis antiphlogiſtici fautores primi, erup- 
tioni optime conſulentes, ut ipſis viſum eſt, hoc 
remedium prohibebant. Alvi autem duritie mor- 
bum ingraveſcere, et puſtularum eruptionem, di- 
arrhoea ſubſtante, minime impediri, ſuadent et 
ratio et experientia. 

In 

In convulſionibus quoque multum valent clyſ. 
mata, praeſertim ſi opium ſimul per os datum 
fuerit. 

XI. Ex mercurio et antimonio, vel ſingulis, 
vel ſimul junctis, vel denique cum aliis medica- 
mentis mixtis, multi, ut fertur, aegri haud parum 
fructus perceperunt. Sed vana prorſus ſpe qui- 
dam, neque ſane parvi nominis, auctores, (inter 
quos Boerhaavius ipſe primus recenſendus eſt), 
ſemet lactabant, antidotum contra variolas, ex iis 
medicamentis quandoque comparatum iri, quo 
diſpoſitio ad hunc morbum, qualiſcunque de- 
mum fuerit, penitus corrigeretur. 

Regimen antiphlogiſticum, et mercurii uſus, 
quicquid ex theoria vana nonnulli garriunt, recte 
conjunguntur; raro enim talis conjunctio nocet; 
et, ſi forte aliquid mali a mercurio oriatur, veluti 
tuſſicula, aut inflammatio levis faucium, iſtiuſ- 
modi incommoda brevi evaneſcunt. De uſu au- 
tem mercurii, aliorumque quae tantum jactantur 
medicamentorum, eorumque quantitatibus, et 
tempore, et intervallis adhibendi, medicum in 
ſingulis exemplis a temperamento et ſtatu aegri 
judicare oportet ; Fieri enim non poteſt, ut idem 
omnibus conveniat remedium. Talis eſt, febre 
durante, validos recte tractandi modus. 

At 


ret. 

At debilibus non raro inſeruntur variolae; e 
naturales tales ſaepe adoriuntur. His mercurius 
potius eſſet noxae, et vel validiſſimis, quorum ſub 
primum morbi impetum, vires fractae fuerint. 
Quae vim vitae ſuſtentant in hoc ſtadio remedio 


ſunt. Variolac vel initio, febre nervoſa aliquan- 


do ſtipantur, quae paulo poſt formam putridam 
induit. Tunc mercurius aut acgrum omnino e 
vivis raperet, aut ſymptomatis diris eum ſubjice. 


Phthiſin pulmonalem ex catharticis fortibus 
ortam, notavit clarus Baker. Se quoque certio- 
rem de aliis exemplis factum fuiſſe memorat, ubi 
dirae ex tali methodo medendi (potius necandi) 
ortae ſunt ſequelac. 

XII. Proximum medendi conſilium eſt vim 
vitae, ſeu vires aegri, alere et ſuſtinere. 

Inter cardiaca eminet vinum. Magna urgen- 
te debilitate poſt aliquot dies, i in auxilium vocan- 
da ſunt veſicatoria; at minime primis diebus mor- 
bi, niſi ſymptomata ſaeviora ea requirunt. 

Veſicatoria in omni ſpecie, et variolarum ſta- 
dio (prius ſanguine miſſo) ſe adhibuiſſe teſtatur 


Cloſſius; at ejus methodum pauci ſunt ſecuti. 


XIII. Eruptione finita, quae ſecundo morbi ſta- 
dio fit, papulac rariores et ſymptomata febris 
primariae 

primariae inſigniter levata, vix ulla medicamenta 
poſtulant. 

Regimen antiphlogiſlicum et aèris frigidi uſus 
modicus, ne nunc negligenda. E contrario, ſymp- 
tomatis inflammatoriis adhuc vigentibus, puſtulis 
numeroſis et confluentibus, eodem modo quo 
primo ſtadio, ſecundo etiam tractandi ſunt aegri. 
XIV. Fotu et balneo tepido crutibus, vel univer- 
ſo corpori applicato, praeſettim in robuſtis, nil 
majus confert. 

Alvi aſtrictioni clyſteribus occurrendum. Pul- 
ſus validi, duri, et frequentes, cutis dura et arida, 
ſanguinis detractionem poſtulant. 

XV. Sanguis vero parca manu educendus, 
quoniam ubicunque febris primariae ſymptomata 
eruptione non aut evaneſcunt, aut multum miteſ- 
cunt, pediſſequam plerumque ſe praebet debilitas 
immedicabilis. Mercurius, nunc caute, {i omnino 
propinandus. 

Purgantia leniora, et emetica, ut in primo ſta- 
dio, libere adhibenda; aer quoque frigidus in 
auxilium vocandus. Munditiae, quantum fieri 
poteſt, colantur; mutentur ſaepe corporis et lecti 
ſtragula et lintea, Aer purus in cubiculum ad- 
mittatur, et aeger iple, ſi vires ſinant, jori pleno 
ſrigidoque exponatur. 

| * Aer 

Aer vapores venenatos diſſipabit, aegrum an. 
helantem ſuaviter reficiet, cutem aridam refri. 


gerabit, et viribus, nobis forfan nondum notis, 


veneni varioloſi vires franget. 

XVI. Si die quinto dolor, vigiliae, inquies mag- 
nopere urgent, opium, dulce lenimen doloris, 
aegro propinandum, et inde ad quietem compo- 


netur. Ubi vires reficiendae ſunt, diarrhoea 


compeſcenda, puſtulae collapſae erigendae iterum, 
ob omnibus conceſſum eſt, opium libere adbi- 


- bendum. 


Poſt plethoram et diſpoſitionem ad inflamma. 


tionem ſublatas, et vaſa laxata, non modo pul- 


chros edit effectus opium, ſed mira operatur. 

Venenum varioloſum intus oberrans, ad ſu- 
perficiem propellit, neque in convulfionibus ce- 
lebrius extat remedium: Quoniam vero ſe- 
cretiones fere omnes, et excretiones pracſertim 
alvi reprimit, tanta imprimis copia adhibitum, 
quanta hic opus eſt, ſuis incommodis in hoc morbo 
non carebit ; et igitur clyſteribus ex aqua tepida, 
ex aqua cum latte et ſaccharo et ſale Glauber), 
opus erit ad ducendam album. 

XVII. At alia longe morbi facies ſe non raro 
oſtendit. Puſtulae nec bono pure implentur, 
nec in juſtam molem gradatim exſurgunt. 


Sed, 

Sed, pro puſtulis, veſiculae parvae, planae, et 
confluentes, liquore ſeroſo et ichore impletae, 
cutem occupant. Sanguis diſſolutus non raro 
cum ipſa urina defluit, vel ſub cute effunditur, 
vel in variolas ipſas tranſit. 

Quando faciei, pedum, et manuum tumores 
non ſe mutuo excipiunt, et eruptio ſubito repel- 
litur, tunc metaſtaſis lethalis materiae venenatae, 
ad organa nobiliora, quam ad cutem natura pro- 
pellere ſolet, magnopere metuenda, 

Salivae ſuppreſſus fluxus emeticis non raro 
reſtituitur. . 
Partibus extremis nonnulli ſuadent veſicatoria 
ab initio morbi imponi, quo humores naturales 
carum partium ſuo ordine certius promoveantur. 

Emetica quoque, tum ventriculum evacuando, 
tum ſalivae fluxum reſtituendo, tum ſudorem 
promovendo, ſaepe proſunt. 

Cathartica quoque, et diuretica, alvum et u- 
rinam movendo, multum proficiunt. 

XVIII. Acidis in hoc morbo nullum praeſtan- 
tius invenitur remedium. In putredine coercen- 
da, et inflammatione domanda, merito maximas 
fibi vindicavit laudes acidum vitriolicum. 

XXI. In confluentibus et malignis, ad corticem 


| Peruvianum, (hoc Dei mortalibus aegris inſigne 
donum), 

donum), veluti ad ſacram anchoram confugiun, 
medict, 

Quomado cortex, an ſuppurationem expedi. 
endo, ſuos ſalutiferos edat effectus, non bene con- 
ſtat. Sunt qui opinantur, tonum vaſorum reſti. 
tuendo, et inde gangraenae periculum ſummo- 
vendo, corticem operari. | 

Hinc, tono vaſorum nimio exiſtente, ut in dil- 


creta variola ſaepe accidit, cortex nocere poteſt. 

In ſanguine ſoluto et putreſcente, et ubi gan- 
graenae periculum eſt, nil cortice praeſtantius 
c tat. 

A variolofo adulto integra uncia, viginti qua- 
tuor horarum ſpatio, devorata eſt, et cum ſucceſ- 
ſu optimo. 
' Continuari debet cortex, in talibus exemplis, 
1 donec putrida corruptio penitus ſublata ſuerit. 
XX. Cum cortice, vinum libere ſumi debet. 
Obſervatur enim, ſaepius vinum febricitanti, et 
multum debilitato conceſſum, non ſolum vires 


mirum in modum reficere, ſed pulſuum fre quen- 
tiam brevi temperare, nimirum, quae ſaepe de- 
bili cordis arteriarumque actione pendeat, ſic 
contractionis debilitatem ſuae actionis frequen- 
tia compenſare, conantium. 

8 | XII. 

XXI. Camphora acidis ſociata a multis concele - 
bratur. Vim nervoſam excitare, putredinem co- 
ercere, et venenum varioloſum ad cutem depel- 
lere, a multis creditur. Suppurantibus puſtulis, 
cutis dolentiſſima et vigiliae continuae anodyna 
poſtulant. At cum cautelis (XVI.) memoratis o- 
piata adhibenda. „ | 

Alvi aſtrictio et emeticis et lotionibus amo- 
venda eſt. 

XXII. Mill principium vitale in debilibus 
ſtimulando, et per ulcerata loca pravos humo- 
res evacuando, mira praeſtare dicuntur. 8 

Medicorum multi veſicantia brachiis et cruri- 
bus imponi jubent, etiam ab initio morbi, quo 
melius corpus, pravorum humorum onere libera- 
tum, ad morbum debellandum valeat. 

Humores qui veſicantibus varioloſorum ejici- 
untur pravae indolis ex eo videntur, quod co- 
pioſius fluunt, et eorum ulcera multo difficilius 

curationem admittunt, quam in aliis morbis. 
Veſicantibus vel inter ſcapulas, ſi pulmones 
afficiuntur, vel parti cuicunque ubi neceſſa- 
ria videntur, rite admotis, Diarrhoea et hu— 
mores glandularum, ſub finem morbi, ſaepe 
aegrum infeſtantes, et plurima alia dira ſymp- 
tomata, 

tomata, aut multum mitigantur, aut, ut qui- 
buſdam placet, omnino praeveniuntur. Ve. 
catoria, ad externas partes humores alliciendo, 
auxilium valde neceſſarium nonnunquam 8 8 
nullus dubito. 

XXIII. Oxymel aqua tepida dilutum per os et 
nares injiciunt quidam 2 magno aegrorum 
levamine et ſolatio. 

XXIV. Ad ultimum morbi ſtadium, Toe eſt 
febris ſecundariae, nunc perventum eſt. An ex 
pure in ſanguinem redeunte, an ex materiae ve- 
nenatae ſeparatione imperfecta, an ex viſcerum 
abdominalium et tubi alimentarii putrida col. 
luvie accenditur febris ſecundaria, emetica certe 
haud parum pollicentur auxilii. Prius autem 
quam haec adhibeantur, ſanguinem mittere ali- 
quando convenit, ne debilitas et putredo cito 
ſuperveniant periculum eſt; et igitur ſanguis cau- 
te mittendus, ne vires naturae nimis frangan- 
tur. 

Regimen antiphlogiſticum "ws relatum con- 
tinuandum eſt, vel, fi neglectum aliquo tempore 
fuerit, integrandum. | 

In febre ſecundaria, putrida, et maligna, acr 
frigidus, acida, et cortex, et vinum, caeteris me- 
dicamentis palmam praeripiunt. 

XXV. 

XXV. Ex balneo tepido foliorum et florum 
chamaemeli parato, butyri lactis quantitate debi- 
ta permiſto, effectus feliciſſimos obſervavit clarus 
percivallus. Hinc ſordibus purgatur cutis, pu- 
ſtulae emolliuntur, et foraminibus cutis laxatis 
reficitur aeger. 

XXVI. Si quando actio devorandi, inflamma- 
tis faucibus, aut ſalivæ admoduia viſcidae ſecretio 
quodammodo impeditur, oportet os ſedulo obſter- 
gere liquoribus emollientibus; neque alienum eſt, 
veſicantia faucibus externis admovere. 

A morbis malignis, pertinacibus, et longe per- 
ſtantibus, ope variolarum liberati ſunt multi. 

At, e contrario, eventu infeliciore haud raro con- 
valeſcentes a variolis, plurimi morbi invadunt. 
De his inſtituti ratio vetat tractare. 

Fauces exulceratae aqua tepida cum lacte la- 
vandae ; et, ne puſtularum pruritu provocatus cu- 
tem evellat aeger, omnino cavendum eſt. 

Purgantia leniora bis terve poſt morbi deceſ- 
ſum repeti, et convaleſcentes ad cibum lautiorem, 
et liquores generoſos paulatim redire, omnino ne- 
cefle eſt, Si poſt morbum valde debiles relin- 
quuntur, dieta primo lactea, deinde, ut vires fe- 
rant, et res poſtulant, nonnihil lautior; et aër pu- 

rus 

